Sådan bliver du den skarpeste til at male\n29/06/2016 KL. 07:03\nDer er to ting, man skal være opmærksom på, når man vil male sit træværk: konstruktionen og selve træbeskyttelsen.\nDet forklarer Uffe Hansen, som er teknisk chef i Flügger og ekspert i, hvordan man maler, så det virker.\n»Det dér match med en konstruktion, hvor vandet kan løbe af, og en overfladebehandling der passer til, det skal gøre, at vandet ikke trænger ind i træet,« forklarer han.\n»Huset skal være udformet på en sådan måde, at vandet kan løbe af overfladen og ikke løber ind i huset eller ind under brædderne. Brædderne må ikke sidde for tæt på terræn. Endetræ kan virkelig suge noget vand, hvis det står tæt på nogle fliser og kommer til at soppe i vand. Der er ikke nogen som helst form for træbeskyttelse, der kan overkompensere for en dårlig konstruktion. Så det skal man være sikker på – at vandet kan løbe af,« forklarer Uffe Hansen.\nMan skal undgå vandrette flader, og man skal undgå endetræ, som stritter opad eller ud.\nTræværket skal være tørt, når man behandler det, forklarer Uffe Hansen, og det betyder, at det maksimalt må indeholde 15 procent fugt. En fugtmåler med to pigge, som du kan stikke ind i træværket, kan måle fugten i træet.\nFjern alger og brug grunder\nMalermester Per Riskjær Andersen fra Randers fortæller, at mange faktorer gør sig gældende. Hvis facaden er gammel, så skal man sørge for at rense overfladen grundigt, og det er vigtigt at fjerne alger, forklarer han.\nDer er mange, der tænker at det med at grunde, det skal man gøre for at imprægnere træværket, men det er faktisk ikke det afgørende. Det afgørende ved at grunde er, at det middel, man påfører ovenpå – altså selve overfladen – kommer til at sidde fast.\nUffe Hansen, teknisk chef i Flügger\n»Der er ikke noget værre end alger. Maler du oven på alger, så er det en stakket frist, for algerne er ikke døde. Der skal simpelthen noget algefjerner på. Man påfører algefjerner, lader det sidde i et døgns tid, og så er de døde og kan vaskes af,« siger Per Riskjær Andersen.\nGrunder er det første produkt, der skal smøres på facaden. Grunderen sørger for, at malingen, der kommer ovenpå, hæfter ordentligt.\n»Der findes facadeprimere til både murmaling, silikonemaling og silikatmaling. Træværk skal også grundes. Alt skal sådan set grundes – i hvert fald, hvis du skal have en optimal holdbarhed, som er 7, 10 eller 15 år afhængigt af leverandøren,« siger Per Riskjær Andersen.\nUffe Hansen fra Flügger er helt enig i, at grundingen er afgørende, når man maler facade og træværk.\n»Der er mange, der tænker at det med at grunde, det skal man gøre for at imprægnere træværket, men det er faktisk ikke det afgørende. Det afgørende ved at grunde er, at det middel, man påfører ovenpå – altså selve overfladen – kommer til at sidde fast,« siger Uffe Hansen.\nLøs maling er skidt\nHvis det middel, man kommer oven på træværket, sidder løst, så kan der ophobes fugt og vand nedenunder.\n»Så bliver træet jo pjaskvådt, og træ, der er vådt, rådner, så det skal man undgå,« siger Uffe Hansen.\nDerfor er vedhæftningen det helt essentielle, når det gælder træbeskyttelse, forklarer Uffe Hansen.\n»Malingen må ikke være sådan en gang englehud. Man kan nemlig sagtens lave det, så det bliver pænt, men så er det bare til pynt. Hvis du kan tage en kniv og lirke ind under og trække malingen af som tape bagefter, så er det faktisk intet værd. Så gør det næsten bare ondt værre,« siger Uffe Hansen.\nPå nyt træværk handler det om, at træet er tørt, og at man får grundet ordentligt. På tidligere behandlet træ gælder det om, at man får afrenset løstsiddende materiale. De fleste er klar over, at hvis der er noget maling, som skaller, så skal man fjerne det, forklarer Uffe Hansen.\nHvis malingen sidder løst oven på træværket, er den intet værd, og så kan den faktisk næsten gøre ondt værre, mener teknisk chef i Flügger, Uffe Hansen. Foto: Colourbox\nHold dig til samme type middel\nDer findes vandige midler, og der findes opløsningsholdige midler. Men det bedste er, hvis man holder sig til det samme middel, når man først er gået i gang med at bruge den ene eller den anden slags.\n»Man kan også godt bruge vandige midler oven på træværk, der tidligere er behandlet med opløsningsmidler – eller oliebaseret maling, som man kalder det. Men det kan godt være lidt svært, så hvis man ikke ved, hvad der er brugt før, så vil jeg anbefale, at man bruger vandigt,« siger Uffe Hansen.\nMalermester Per Riskjær Andersen fra Randers fortæller, at det er vigtigt at holde sig til samme type produkt, hvis man vil have gode resultater.\n»Som man siger: Én gang silikat, altid silikat,« siger Per Riskjær Andersen.\nOrdentligt værktøj gør arbejdet lettere, og her anbefaler Uffe Hansen, at man bruger en vinkelpensel til at male træværket.\n»Du kan jo bruge en hvilken som helst pensel, men det kan være en god idé at bruge en vinkelpensel, der kan sættes på et skaft, og de dér Wood Tex-pensler er supergode,« siger Uffe Hansen.\nMan kan også bruge en rulle til at påføre malingen, hvorefter man stryger efter med en pensel på et skaft.\n»Så undgår man rullestrukturer og kan både arbejde hurtigt og få et flot resultat,« siger Uffe Hansen.\n»Det bliver meget lettere med de rigtige værktøjer,« siger han.\nVurder om overfladen er klar til at blive malet\nEn beskidt overflade giver dårlig vedhæftning, og så kan malingen gøre mere skade end gavn. Derfor er det vigtigt at vurdere, om overfladen er klar til at blive malet, inden man går i gang.\nTilskud med bolig-job-ordning\nBolig-job-ordningen, også kaldet håndværkerfradrager, har fået et mere grønt snit i 2016, forklarer Danske Malermestre på deres hjemmeside www.enrigtigmaler.dk. Man kan fortsat få fradrag for udvendigt malerarbejde, forklarer organisationen.\nFacaderenoveringer er ifølge Danske Malermestre en god investering. En analyse, foretaget i 2014 af Realmæglerne, viser, at en opfriskning af en kedelig facade kan være en god investering. Afhængig af husets størrelse vil udgiften ligge på omkring 100.000 kr. men behandlingen kan gøre boligen op til 150.000 kr. mere værd.\nEt trick er at tage et stykke gaffatape, klistre det på facaden og trække det af igen, fortæller Uffe Hansen fra Flügger.\n»Bag på tapen får man kontant afregning i forhold til, hvad der skal afrenses,« siger han.\nSpartler, skrabeværktøjer og slibepapir er redskaberne, når man renser en træfacade og gør den klar til at blive malet. Et gammelt råd siger, at man kan bruge en stålbørste til at rense træ, men med moderne træbeskyttelsesmidler virker stålbørster ikke, og det er spild af tid at bruge dem, lyder det fra Uffe Hansen.\nPå et pudset hus gælder mange af de samme råd, som gælder for træfacader. Man skal vurdere, om underlaget sidder fast. Her kan man også bruge tape, ligesom på træfacader, og et andet godt råd er at tage en hvid klud, hvis husmuren er malet mørk, og en mørk klud, hvis husmuren er malet med lyse farver, og så se, om overfladen smitter af på kluden.\n»Det, vi ofte ser, er, at man maler oven på noget, der smitter, og så har du igen udfordringen med dårlig vedhæftning,« siger Uffe Hansen.\nDesuden er det vigtigt at facaden er tør.\n»Det kan man se ved, at puds bliver mørkt, hvis det er vådt, og lyst, hvis det er tørt. Man siger, at det skal være hvidtørt,« forklarer Uffe Hansen.\nHvis huset smitter af, så vasker man det typisk med børste og svamp eller bruger en højtryksrenser til at rense facaden med. Højtryksrenseren kan også bruges på træfacader, der hurtigt tørrer igen.\n»Højtryksrenseren er effektiv til at fjerne skidt og snavs,« siger Uffe Hansen.\nVælg en ordentlig leverandør\nMalermester Per Riskjær Andersen råder til, at man køber maling fra en leverandør, der specialiserer sig i maling og ikke fra et byggemarked. Dog kan man i nogle byggemarkeder få god vejledning, så reglen er ikke klippefast, forklarer han.\nDe skarpeste malerhjerner står ikke altid i byggemarkederne.\nPer Riskjær Andersen, , malermester\n»De skarpeste malerhjerner står ikke altid i byggemarkederne, og jeg har hørt om en del folk, som er blevet mere vildledt end vejledt. Men selvfølgelig står der også gamle malere i nogle af byggemarkederne,« siger Per Riskjær Andersen.\nHvis man vil have en malermester til at udføre arbejdet, så er man sikret en garanti. Man kan læse mere om malermestre i Danmark på hjemmesiden www.enrigtigmaler.dk.


Hvordan kommer vi af med øresnudebillerne i vores plantekasser?\nVores grønne plantekasser i vores andelsforening på Amager er blevet angrebet af øresnudebriller.\nDet er jo for sent at bruge Nematoder, det kan først ske i begyndelse af august, når larver kommer. Hvad\nskal vi gøre i mellemtiden? Fjerne alle de gamle skud og prøve at knuse nogle af billerne?\nHvornår kan vi plante nye efeu?\nvh Annette S\nDet er desværre et stort arbejde at skulle samle billerne ind, og da de er nataktive, er indsamlingen mest effektiv, hvis den foregår om natten. Men da hver bille kan nå at lægge hundredvis af æg på en sæson, er det en metode, der nytter, hvis man gør en stor indsats.\nIndsamling af biller kan desværre ikke stå alene, og vanding med nematoder er derfor en nødvendighed, som du også selv nævner.\nMed hensyn til de angrebne planter, bør I grave dem op nu med rod og fjerne dem helt. Larverne har formentlig allerede gjort uoprettelige skader på rødderne, og der kan gemme sig mange nye æg og larver omkring disse.\nFra ca. 10. august og helt hen i september kan I så vande med nematoder. Vent med at plante nye planter til oktober-november, så burde nematoderne have gjort deres arbejde, og de nye planter kan etablere sig i fred hen over vinteren. I kan også vælge at udskifte de øverste 5-10 cm jord i plantekasserne, inden i planter på ny, da eventuelt overlevende larver typisk vil ligge i dette lag.\nTil foråret er det en god ide at vande endnu en gang med nematoder. Nematoder virker her på overlevende larver efter vinteren, og skal i foråret udvandes fra 1. maj til midt juni. Sørg for at holde jorden fugtig under behandlingen, da nematoderne dør i et for tørt miljø.


En folkeskole for alle? | Information\nHvad ville du gøre, hvis to tredjedele af eleverne på den folkeskole, dit barn tilhører, var tosprogede, og skolens karaktergennemsnit var væsentligt lavere end landsgennemsnittet? I Blågård Skoles distrikt på indre Nørrebro i København har forældrene til 45 procent af børnene valgt at sende barnet i privatskole. Det viser tal fra Københavns Kommune.\nNår folkeskolen i 2014 fejrer sit 200 års jubilæum, er det måske ikke længere som en af samfundets bærende institutioner, der bygger bro mellem sociale klasser og kulturelle skel. Folkeskolen er en institution under pres fra manglende opbakning, svingende resultater og omskiftelige politiske vinde.\nVi sætter i de næste måneder fokus på folkeskolen med Blågård Skole på Nørrebro i København som afsæt.\nBlågård Skolen er interessant - ikke blot fordi den indkapsler udfordringerne for folkeskolen som helhed. Med sin omstilling til profilskole og distriktsændringer er Blågård Skole også i fokus for sine løsninger. Vi følger i de næste måneder skolens udvikling som profilskole gennem fire hovedpersoner:\nElsebeth Hagen, forælder til Bastian i 0. klasse\nJesper Kristensen, bestyrelsesmedlem\nKrista Clausen, klasselærer og hendes 9. klasse\nPia Madsen, skoleleder\nFolkeskolen er til debat. Men det er hverken politikere, eksperter eller journalister, der ved mest om folkeskolens udfordringer. Det er eleverne, forældrene, folkeskolelærerne og – lederne. Debatten om folkeskolen har brug for jeres viden og indsigt. Vi inviterer derfor alle med interesse for og viden om folkeskolen til at deltage aktivt i vores skolepanel. Som medlem er du med til at styrke debatten ved at byde ind med viden, erfaringer og holdninger til folkeskolens fremtid.\nKlik her for at blive en del af vores skolepanel\nFølg vores fokus på folkeskolen – og bidrag selv med indsigt og viden på: information.dk/folkeskolen\nSpørgsmål? Skriv til folkeskolen@information.dk\nNo doubt about at "Folkeskolen stå til debat": i en globaliseret tid, hvor vi/i dansker (jer er tysker) er opvokset i mindst 2 generationer som "institutionaliseret menneske", mens folkeskolen i 200 år er blevet reformeret og reformeret, imens verden drejer hurtigere rundt som de bureaukratiske, politiske reformationer og beslutninger kan følge.


Styr på bander med nyt fængsel - Konservative\nStyr på bander med nyt fængsel\nBandemedlemmer og rockere, der terroriserer de andre indsatte og personalet skal stoppes. Det gør vi mest effektivt med et særligt rockerfængsel i Østjylland.\nAf Tom Behnke · 04.09.2012\nRockere og bandemedlemmer må ikke styre hverdagen i fængslerne. Derfor er der brug for et særligt fængsel i det østjyske for de indsatte, der forsøger at terrorisere personalet og andre indsatte. Politiets indsats mod bander har været en stor succes og sendt hundredvis af rockere og bandemedlemmer bag tremmer. Det har fjernet kriminalitet fra gaderne men desværre flyttet problemet til fængslerne, der har svært ved at følge med og håndtere de mange normløse og ressourcekrævende indsatte. Men de her typer skal ikke styre, hvad der foregår i fængslerne. Derfor vil Konservative i den kommende forhandling om næste års finanslov afsætte midler til at indrette en særlig sikret afdeling, hvor de særligt vanskelige kan placeres.\n”Politiets indsats mod bander har været en stor succes og sendt hundredvis af rockere og bandemedlemmer bag tremmer. Det har fjernet kriminalitet fra gaderne men desværre flyttet problemet til fængslerne, der har svært ved at følge med og håndtere de mange normløse og ressourcekrævende indsatte. Men de her typer skal ikke styre, hvad der foregår i fængslerne. Så det er en udmærket mulighed, at man kan sætte dem hen i en særlig afdeling, så de ikke ødelægger det for andre.\nVed årsskiftet sad der 357 rockere og bandemedlemmer i landets fængsler, som ikke er indrettet til at adskille de særligt stærke indsatte.\nVi kan se, at der er massive problemer med at holde styr på bandemedlemmer og rockere, der terroriserer de andre indsatte og personalet. Mange ansatte føler sig truet og fristes derfor til at overlade magten til de indsatte eksempelvis ved at opgive at visitere dem. Derfor vil vi sætte penge af til en særligt sikret afdeling i Østjylland, ligesom den i København. Samtidig forventer vi, at justitsministeren snarest fremlægger en plan for, hvordan han vil sikre, at det er ansatte og ikke de indsatte, der styrer fængslerne.


Jungleparadis og verdens måske bedste strand | C&C Travel\nDu er her: Lande > Filippinerne > Rejser > Rejse F7\n17 dages rejse: 2 nætter Manila, 6 nætter Coco Beach og 6 nætter Boracay Island\nBo på vores hyggelige Coco Beach og oplev derefter den yderst populære ferie-ø Boracay.\nDenne rejse byder på hele to af vores gæsters favoritter i Filippinerne. Først har du dog et par dage til at opleve den travle hovedstad Manila, der bærer tydeligt præg af den spanske kolonitid. Coco Beach ved Puerto Galera er vores eget hyggelige resort, hvor det grønne bagland og det smukke hav byder på mange gode oplevelser. Tag på sejltur til øde strande, oplev koraller og fisk i alle farver under havoverfladen, tag på trekkingtur i det bjergrige landskab eller slap af ved poolen og nyd, at du er på ferie. Herefter går turen videre til paradis-øen Boracay, der er populær blandt mennesker fra hele verden. Her finder du stranden White Beach, der flere gange er kåret som verdens bedste, og der er ikke fare for, at du kommer til at kede dig. Spil beachvolley, prøv alskens vandsportsaktiviteter, lej en scooter for at køre rundt på øen, køb en farverig drink på en af de mange barer, spis en romantisk middag på en af de små, eksklusive restauranter, nyd solen og få en god farve på maven.\nCoco Beach - Boracay\nDag 10: Velkommen til Boracay!\nDag 11-15: Masser af afslapning og aktiviteter på Boracay\nTransport fra havnen i Batangas til Coco Beach med udriggerbåd.\nTransport fra Coco Beach til havnen i Puerto Galera med offentlig båd.\nBoracay er en af de smukkeste øer, du kan besøge på din rejse til Filippinerne. For år tilbage var Boracay Island en godt bevogtet hemmelighed, og kun få kendte...\nAfrejse i følgende periode 21 jan 2019 - 30 jan 2019\nAfrejse i følgende periode 31 jan 2019 - 11 feb 2019\nAfrejse i følgende periode 30 jun 2019 - 28 jul 2019


Sønderjyske fører superligaen i et døgn | TV SYD\nSønderjyske fører superligaen i et døgn\nSønderjyske fører superligaen. I hvert tilfælde i et døgns tid. På to mål af nyindkøbte Thomas Dalsgaard i det første kvarter blev FC Nordsjælland besejret på eget (kunst-)græs.\nFra idag ruller fodbolden igen - en ny sæson i Superligaen begyndte idag. Lige nu er Sønderjydske i fuld kamp. De spiller mod FC Nordsjælland i Farum. Dermed er scenen sat for en ny spændende sæson med en ny turneringsstruktur der gør, at kun et enkelt hold kan rykke ned i år. I sidste sæson kæmpede både Esbjerg og Sønderjyske en hård kamp for at undgå nedrykning.\nThomas Dalsgaard var pengene værd i sin første kamp for Sønderjyske.\n17. jul 2015, kl. 17:55\nThomas Dalgaard har atter fundet målformen, som han har for vane i sommermånederne.\nI fredagens første kamp i 2015/2016-sæsonen af Alka Superligaen scorede Dalgaard to gange i Sønderjyskes 2-0-sejr på Farum Park over FC Nordsjælland.\nDermed fik både ny træner Jakob Michelsen og ny angriber Thomas Dalgaard en helt ideel start på opholdet i Sønderjyske.\nDalgaard blev i 2013/2014-sæsonen superligatopscorer med 18 fuldtræffere, da han spillede for Viborg, hvilket banede vej for et skifte til hollandske Heerenveen. I foråret var Dalgaard udlejet til OB, men det førte kun et mål med sig i ni ligakampe.\nTilbage i 2007/2008-sæsonen startede Dalgaard også stærkt op efter sommerpausen for Randers, da han scorede otte gange i de første fire kampe for derefter at holde målpause resten af efteråret.\nPå en god dag kunne det sagtens være blevet til flere mål for både Dalgaard og Sønderjyske, der særligt i første halvleg var hjemmeholdet fuldstændigt overlegne.\nAllerede i det 10. minut var Dalgaard på spil for første gang, da han afdriblede en mand og sparkede Sønderjyske foran.\nSeks minutter senere viste han atter skarphed, da han firsttimede en aflevering i mål efter en stor opspilsfejl i FCN-forsvaret.\nSønderjyske bombarderede David Jensen i målet i første halvleg, og U21-landsholdsmålmanden var tydeligt frustreret og skældte ud på sit passive forsvar.\nI sidste sæsons allerførste kamp var FC Nordsjælland ligeledes bagud 0-2 på hjemmebane, men dengang hev klubben alligevel en sejr hjem over FC Vestsjælland. Et sådant comeback var dog aldrig i nærheden af at lykkes fredag.\nEfter pausen blev hjemmeholdets spil markant bedre - men det kunne næsten heller ikke blive værre for FC Nordsjælland.\nFlere gange blev Marin Skender testet i Sønderjyskes mål, men den rutinerede kroat kom ikke for alvor i problemer.\nPå en dag som denne sad flere FCN-tilhængere formentlig og savnede gennembrudsstærke Uffe Bech, der i sommerpausen er blevet solgt til Hannover 96.\nFC Nordsjællands forsvar var knap så gavmildt efter pausen, og Sønderjyske blev holdt fra store chancer, hvorfor kampen også sluttede med pausestillingen 2-0 til de sønderjyske gæster.


Star Trading Solcelle Uro kr. 159.95\nForside / Butik / Solcellelamper / Star Trading Solcelle Uro\nStar Trading Solcelle UroHyggelig “uro” med solcellelys, så her får du en dekorativ lampe både dag og aften – og så er den jo billig! Sæt med én Uro med solcelle-lys.Lyser når det er mørkt og lader om dagen. Vigtig info om solcellelamper Solcellelamper fu … læs mere her\nVarenummer (SKU): 6248001962 Kategori: Solcellelamper\nMange leder efter den billigste Star Trading Solcelle Uro på nettet, og de ender oftest ud med at finde et godt tilbud her: Gå til shop\nVarenavn: Star Trading Solcelle Uro\nStar Trading Solcelle Uro fra Star Trading\nStar Trading Solcelle Uro er ret populær blandt alle vores varer i onlineshoppen i vores gruppe af varer lamper og belysning. Når du bestiller her får du hele 365 dages returret med din pakke når du køber Star Trading Solcelle Uro. Mange er udmærket klar over, at man køber din Star Trading Solcelle Uro fra den meget brugte forhandler LampeGuru.dk, der giver dig det store udvalg af de produkter du leder efter. I det store udvalg af varer kan du shoppe løs efter lækre varer, deriblandt også Star Trading Solcelle Uro. Når du handler online kan priserne være lavere- og det kan lade sig gøre fordi shoppen sparer husleje til en almindelig butik.\nStar Trading Solcelle Uro med online fordele\nKøber du produkter i forskellige webshops, giver de dig lidt bedre rettigheder, som ikke nødvendigvis findes i fysiske butikker. Loven siger, du har ret til at returnere dine varer indenfor 14 dage. efter dit online køb, og nogle webshops har valgt at give mere og det kommer dig tilgode som forbruger. Webshops er nødt til at skilte med deres priser på varerne online, og det er let at gennemskue, hvilken pris og betingelser der er bedst, i den store skov af webshops, der er derude. Din sammenligning kan du rent faktisk lave når du sidder på toilettet med din mobiltelefon. Mange har allerede fundet glæde ved at købe online og slippe for, at døje med at få bugseret alle varerne hjem til dig selv. Online shoppen får Posten til at levere dine varer til din adresse, alternativt kan de sendes til dig arbejde, og det giver en god fleksibilitet for dig. Det med at stå i kø i en butik er efterhånden ret gammeldags, når du køber online køer er en saga blot, her er det direkte til kassen og betale med det samme, så er det aldrig mere ubehaget ved at stå alt for tæt i en kø til kassen.\nStar Trading Solcelle pære Fille\nStar Trading Trieste Solcelle Bedlampe\nStar Trading Hængende Solcellelampe Fyrværkeri


En undersøgelse fra SFI i 2015 viste, at en tredjedel af danske børn har anmærkninger på deres motorik. FIIBL har også redegjort for, at især skærmtid begrænser 11-15-åriges aktivitetsniveau. Danske børn er generelt foreningsaktive (i en time eller to om ugen), men vores velorganiserede infrastruktur indbyder ikke til daglig bevægelse sammenlignet med andre lande.Det kan ellers betale sig at være aktiv hele dagen, hele livet.\nFordelene ved en tidlig indsats for børns sociale, mentale og fysiske muligheder er velunderbyggede i forskningslitteraturen, og det er udbredt erfaringsbaseret viden blandt fysioterapeuter og idrætsfagkundskaben, og her får du et overblik over, hvilke fordele det giver.\nI de første 6 år udvikles og modnes både krop og hjerne gennem bevægelser. Det er vigtigt at barnet afprøver mange forskellige måder at bevæge sig på for at få erfaring med, hvad det kan med kroppen\nEn god kropsbevidsthed og kropsfornemmelse giver barnet både mod/selvtillid (i en given situation, fx at kunne/turde klatre højt op, springe over noget bredt eller balancere på noget smalt) og selvværd (at føle sig noget værd, kan bidrage med noget/har noget at byde på, have en tro på sig selv).\nJo flere gange et barn øver sig på og får erfaring med en bestemt bevægelse/øvelse – jo flere nerveender samles i hjernen. Det giver mere hjerneaktivitet og et fundament for kognitiv udvikling.Kognitivt: I bevægelseslege indgår der også udfordringer som indeholder elementer af strategi og planlægning. Det træner barnet i at tænke taktisk og vurdere egne færdigheder i forhold til omgivelserne.\nNår børn leger sammen med andre børn eller med voksne, leger de sociale normer ind: hvordan siger man goddag og farvel, hvor tæt står man når man snakker, hvor hårdt/lang tid krammer man, hvordan er man en god ven? De lærer at kommunikere og samarbejde om forskellige opgaver og afprøver forskellige roller.\nAlsidig bevægelse giver os styrke, smidighed og mobilitet, som giver os en masse bevægelsesmuligheder i hverdagen, både for børn og for voksne. Alsidig bevægelse styrker vores balance og kropsbevidsthed. De to evner skal vi udfordre hele livet, for det vi ikke bruger – det forgår. Hvis vi har en god balance, er der lavere risiko for, at vi som gammel falder og fx brækker hoften, anklen, håndleddet eller det der er værre.\nVi har kun én krop, og den skal holde hele livet – og de bevægelser, vi gør mest ud af, er det kroppen bliver god til. Går vi meget, bliver vi gode til det, løber vi regelmæssigt bliver kroppen god til det, svømmer vi meget, er det de bevægelser, som kroppen øver flest gange og derfor bliver god til. Sidder vi meget ned på en stol med ankel, knæ og hofte i 90 grader – så er det det, vores krop bliver god til.\nAlsidig bevægelse giver en mobil krop, der holder længe – hele livet!\nSocial og psykisk sundhed\nMed en mobil krop, der er stærk og smidig, kan du deltage i mange forskellige aktiviteter i dagligdagen. Du er ikke begrænset af din krops formåen, og bliver ikke udelukket/ekskluderet fra sociale aktiviteter (fx aktiviteter med dine børn eller med andre voksne, hvor I skal løbe, hoppe, springe over noget, krybe under noget, sidde på gulvet/i hug/i squat, klatre).\nNår du bevæger dig forbindes en masse nerveceller i hjernen - du holder din hjerne smidig og din krop bliver klog


VILTOFT SØGER JURASTUDERENDE TIL TILTRÆDELSE SNAREST New\nArbejdet som studentermedhjælper hos VILTOFT er både udfordrende og krævende. Du vil blive involveret i de sager, der behandles af vores jurister, og du får et førstehåndsindblik i arbejdet som advokat.\nPrøv de forskellige marketingdiscipliner af i et job som student i vores danske marketingafdeling. Har du mod, evner og lyst til at blive udfordret? Som Marketing Student Assistant bliver du en del af en større marketingafdeling...


Manual Pioneer DEH-X5500BT (76 sider)\nPioneer Bilradioer ·\nPioneer DEH-X5500BT manual\nSe manualen til Pioneer DEH-X5500BT her gratis. Denne vejledning hører under kategorien Bilradioer og er blevet bedømt af 9 personer med et gennemsnit på en 8.3. Denne manual er tilgængelig på følgende sprog: Engelsk. Har du et spørgsmål om Pioneer DEH-X5500BT eller har du brug for hjælp? Stil dit spørgsmål her\nHar du et spørgsmål vedrørende Pioneer og svaret er ikke i manualen? Stil dit spørgsmål her. Giv en klar og udførlig beskrivelse af problemet og dit spørgsmål. Jo bedre dit problem beskrives, jo lettere er det for andre Samsung Galaxy A7 ejere, at give dig et godt svar.\nRuth Simonsen • 4-2-2019 Ingen kommentarer\nEr der indbygget mikrofon? Modtageren kan ikke høre hvad jeg siger\nSteffen Dam • 18-10-2021 Ingen kommentarer\nChange language on the device\nJohn Grenaa • 31-7-2019 Ingen kommentarer\nPioneer DEH-X5500BT specifikationer\nNedenfor finder du produktspecifikationerne og de manuelle specifikationer for Pioneer DEH-X5500BT.\nEAN 4988028177095, 5053973003184\nUdgangseffekt 200 W\nKlar til iPod Ja\nUnderstøttede disktyper CD,CD-R,CD-RW\nUnderstøttede mobile operativsystemer Android 3.2\nStyring montering af fjernbetjening, kapacitet Ja\nLyd-output kanaler 4.0 kanaler\nMaksimal effekt pr. kanal 50 W\nTekstlinjer 1.5 Linier\nForudindstillet udgående port Ja\nKampatibilitet med Apple-docking iPad,iPhone,iPod\nVigtig belysningsfarve Blå\nAntal optiske diske 1 diske\nSikkerhedsfunktioner Aftagelig forside\nKan du ikke finde svaret på dit spørgsmål i manualen? Du kan muligvis finde svaret på dit spørgsmål i ofte stillede spørgsmål her Pioneer DEH-X5500BT under.\nEr brugsanvisningen til Pioneer DEH-X5500BT tilgængelig på Dansk?\nDesværre har vi ikke brugsanvisningen til Pioneer DEH-X5500BT tilgængelig på Dansk. Denne brugsanvisning er tilgængelig på Engelsk.\nmanual 196 sider\nmanual 110 sider\nmanual 169 sider\nmanual 172 sider\nSe alt Pioneer manualer\nSe alt Pioneer Bilradio manualer


Oldportalen | Borgerkrigen - Fársalos-slaget\nBorgerkrigen - Fársalos-slaget\nTraditionelt betitles Lucans digt ikke Borgerkrigen, men Pharsália, dvs. Fársalos-slaget. At digteren selv kaldte digtet Farsalia, har man, fejlagtigt, sluttet af 9.985f. Her er Julius Cæsar, under sin jagt på den flygtende Pompejus, standset for at betragte Trojas ruiner. Det er et sørgeligt syn: ”Selv ruinerne er gået til”, Etiam periére ruinae (9.969). Cæsar er lige ved at træde på noget, som en indfødt fremmedfører i sidste øjeblik identificerer som Hektors grav. Vi forstår: Det håndgribelige monument forgår og bliver til næsten ingenting; her bryder digteren så ind og belærer Cæsar om digternes rolle:\n”[…] de kommende slægter vil læse mig og dig; vores Farsalia vil leve, og af ingen tidsalder vil vi blive fordømt til mørke.”\nDet er ordene ”vores Farsalia”, man hæfter sig ved. Isoleret betragtet kan Pharsalia nostra godt forstås som: mit Farsalia – og deraf er den traditionelle titel opstået. Men hvad Lucan mente med ”vores”, var givetvis: det slag ved Farsalos, som du vandt, og som jeg beskrev. De er fælles om det. Derfor skriver han ”vil læse mig og dig”, i stedet for ”vil læse mig og om dig”. Dette kan sammenlignes med Sallusts ord om begivenhedernes beskrivere, scriptores, ved siden af begivenhedernes skabere, auctores.\nLucan ser denne linje for sig: Achilleus, Alexander den Store, Julius Cæsar; og i de umiddelbart forudgående vers har han sammenstillet sit værk med Iliaden. Poesiens privilegium er, at den for både den lovpriste og den lovprisende kan skabe en udødelighed, der aldrig bliver til ruiner.\nLucan lader Cæsar sige disse for eftertiden berømte ord om Troja: Etiam periere ruinae, ”selv ruinerne er gået til”. Her har de endda fundet vej til et samlerkort, der har fulgt med en pakke kakaopulver. © Scanpix\nSlaget ved Fársalos, 9.8.48 f.v.t.\nHvad enten man nu omtaler digtet som Borgerkrigen eller som Farsalia, er og bliver dets hovedsag det, som ifølge digtet er verdenshistoriens mest fatale begivenhed: slaget ved Fársalos (latin Farsálus) i det græske landskab Thessalien, 9. august 48 f.v.t. mellem Pompejus og Cæsar (som blev storslået bistået af Marcus Antonius). Hør digtets første linje:\nBella per Emathios plus quam civilia campos, ”Krige, mere end borgerkrige, hen over de thessaliske sletter […]”.\nGrunden til, at krigen karakteriseres som ”mere end en borgerkrig” er, at Cæsar var/havde været svigerfar til Pompejus, som var gift med hans datter Julia, hvad der på den mest monstrøse måde gør det hele til en slægtsfejde. Dette med slægtskabet mellem de to er et stort tema i digtet, som givetvis skal tages yderst alvorligt. Blandt årsagerne til krigsudbruddet anføres udtrykkeligt, at Julia var død i 54 (1.111-120). Så vidt temaet og titlen. Men man kommer ikke uden om, at Farsalia er den titel, hvorunder Lucans epos har været kendt gennem århundreder.\nModsat Æneiden har Farsalia, alias Borgerkrigen, ikke én hovedperson, men tre, nemlig Cæsar, Pompejus og, især hen imod slutningen, Cato den Yngre. Vi kender denne trehed af romere fra Ciceros politiske liv.\nCæsar – en sejrende satan\nPolitikeren og hærføreren Cæsar (100-44 f.v.t.) er her afbildet i en marmorbuste et par årtier (30-20 f.v.t.) efter sin død. © Scanpix\nCæsar er båret af supermenneskets tro på Fortuna, sin uafviselige Lykke. ”Den eneste ledsager, han bryder sig om at have, er Lykken”, sola placet Fortuna comes (Lucan 5.510). Fra mange antikke forfattere kendes anekdoten om, at Cæsar, da hans overfart fra Grækenland til de ventende tropper i Italien træffes af grufulde storme, beroliger den bange styrmand med de ord: ”Du har jo Cæsar og hans Lykke med om bord!” Dette lille optrin udvides af Lucan til et meteorologisk drama, et verdensvejr, hvor Cæsar og elementerne ligger i krig (5.504-702).\nSelv om Lucan vil dæmonisere Cæsar, undlader han i sit epos ikke at skildre den sejrende Cæsar som den storsindede – men også snedige – udøver af den clementia, mildhed, som vi kender både fra Cæsars egne og andres bøger. Men i det stykke, som bringes her på Portalen, fremstår han som en sejrende satan, der vælger at indtage sit morgenmåltid med uhindret udsigt til ligdyngerne (7.792ff).\nPompejus med tilnavnet Magnus er den mest menneskelige af de tre, han ”står som skyggen af et stort navn [eller: af navnet Magnus]”, stat magni nominis umbra (1.135).\nPompejus undergår en modning og lutring i løbet af digtet, og med nogen ret har man fortolket ham som en stoisk proficiens, en fremskridt-gørende. Han indgår i smukke scener med sin hustru Cornelia, som han havde ægtet efter Julias død. Ikke tilfældigt indlægger Lucan, i slutningen af 5. sang, et stille møde mellem de to ægtefæller lige efter Cæsars rasende krig mod elementerne. Herved får Pompejus et gyldent skær omkring sig, i markant modsætning til den egomane Cæsar, som til gengæld er den eneste hos Lucan, der for alvor indvikles i erotik, nemlig med Cleopatra i 10. sang.\nSom vi allerede har været inde på, er Pompejus i 7. sang, kort før sit fald, nået til et højt punkt af visdom og resignation; allerede sangens optakt behandler Pompejus den Store med kærlighed. Tragedien er større, når stor værdi styrter dybt.\nPå Glyptoteket i København står denne flotte marmorbuste af Pompejus (106-48 f.v.t.). Den er en kopi af et portræt i bronze fra 55 f.v.t., der stod i det teater, som Pompejus byggede i Rom. © Ny Carlsberg Glyptotek\nCato fra Utica\nCato, den sidste af de tre, er ude af handlingen mellem 2. og 9. sang, men har givetvis skullet spille en afgørende rolle i de planlagte sange (frem til tolvte). Vi skal se Cato i aktion i et stykke fra 9. sang, han er en titanisk martyr, et overmenneskeligt sandhedsvidne. For en politisk psykolog som Lucan udgør disse tre kombattanter en højst dynamisk trio: fra en fascinerende satan over en ufokuseret ældre statsmand til en frelser.\nDe tre hovedpersoner:\nCæsær – en snedig skurk.\nPompejus – en menneskelige statsmanden.\nCato – en titanisk martyr og frelser.\nDigteren Vergils (70-19 f.v.t.) epos, Aeneiden, handler om, hvordan byen Rom blev grundlagt, og er på den måde et slags romersk nationalepos. Hos romerne var der nemlig en tradition for at skrive eposser om nationalhistoriske begivenheder, og det er også den tradition, Lucans epos er del af, eftersom den har borgerkrigen ml. Cæsar og Pompejus som emne. Romersk mosaik fra 200-tallet e.v.t. af Vergil i selskab med to muser. © Scanpix\nTiende sang, den sidste i Farsalia, er kort og slutter uformidlet. Bl.a. deraf udleder man, at Lucans epos forelå uafsluttet ved digterens død; altså ligesom Æneiden, men Lucans tekst opviser ikke som Vergils uudfyldte halvvers. Meget taler for, at Lucan har planlagt tolv bøger, ligesom Æneiden var i tolv bøger (og ligesom senere Statius’ epos Thebaiden er i tolv bøger). Den både kunstneriske og ideologiske kontrast til Vergil er sigende: Vergils værk hylder det augustæiske fredsrige, som foregribes med Laviniums grundlæggelse. Vergil begynder, idet han som epiker er optaget af udspring og skæbneforløb, Æneiden sådan her (prosaisk gengivet):\nVåben og mand besynger jeg – den mand, der som den første, drevet på flugt af skæbnen (fatum), kom fra Trojas kyster til Italien og Laviniums strande.\nÆneiden slutter dog ikke med grundlæggelsen, men med Turnus’, modstanderens, død. Lucans værk er en anti-Æneide, som begræder, ja, forbander monarkiet. Fra det største til det mindste spejler Borgerkrigen på firs års afstand Æneiden, og så er sagen alligevel den, at Lucan griber meget længere tilbage i det romerske epos’ historie: Som i Ennius’ Annales, altså Årbøger, fortælles der i høj grad år for år, og emnet er den (næsten) samtidige historie, ligesom det var hos Ennius og før ham i Nævius’ Den Puniske Krig.\nMen Borgerkrigen er blevet, som den er, ved hjælp af endnu flere brud, og ligefrem et anti-epos er digtet derved, at guderne er afskaffet som med- og modspillere til de menneskelige aktører, hvilket er et formidabelt brud på de genrelove, som epikerne overholder både før og efter Lucan.\nVi ser ikke agerende guder hos Lucan, men vi hører teologisk eftertanke, bl.a. om fortuna, tilfælde, og fatum, skæbne, og facit af disse refleksioner er, at stoicismen må strække våben foran netop disse begivenheder, som tyder på, at skæbnen er misundelig, guderne blodtørstige og forsynet grusomt; og så må alt forekomme absurd, og universet tømt for mening. Sådanne overvejelser anstiller digteren.\nCæsar var allerede i 54 f.v.t. så magtfuld og pengestærk, at han kunne påbegynde opførelsen af sit eget forum, Forum Julium, i forlængelse af Forum Romanum, der var den centrale plads for det politiske liv i Rom. I 46 f.v.t. blev templet på Cæsars forum indviet, men hele forummet blev først færdiggjort af Augustus i 29 f.v.t. Her ses ruinerne, som de ser ud, hvis man tager til Rom i dag. © Klassisk arkæologisk billedsamling\nAf andre elementer, som ikke er beretning af begivenheder, rummer Lukans epos udforskning af krigens årsager, som hos de store pragmatiske historikere, men med inddragelse af begreber fra den stoiske filosofi (1.67-182). Desuden er der de såkaldte beskrivelser med geografi, zoologi og anden moderne videnskab; noget af dette sidste er hentet fra hans onkel Senecas værk Naturvidenskabelige Problemer. Et berømt eksempel på en sådan beskrivelse findes i 7.825-846, hvor vi får en makaber, yderst akkurat opregning at se af alle de ligædende dyr, der drages mod valpladsen ved Farsalos, nu da Cæsar er flygtet fra den: ulve fra Thrakien, løver helt nede fra Arkadien, tiltrukket af stanken, bjørne ud af hulerne, osv., osv.\nDen barokke fantasi fascineres af sår, råd og død. Det statiske, katalogagtige præg, som Lukans beskrivelser har, nærmer dem til det lyriske register, som det fx findes i korsangene i Senecas tragedier; og deres lærde, detaljerige, dunkle alexandrinisme er ikke til at tage fejl af.\nDen afmytologisering og intellektualisering, som altså kan iagttages i Borgerkrigen, udelukker ikke profetier – som endda er strukturdannende ligesom i Æneiden – og heller ikke varsler, jærtegn og åndemaneri. Af drømme er der færre i dette epos end hos Homer og Vergil, altså end normalt. I Lucans epos – som ganske vist ikke er uden guder, men hvor guderne ikke optræder – er der ikke samme behov som hos de andre epikere for drømme som et kommunikationsmiddel mellem gud og menneske. Drømmene kan, ligesom profetierne, omspænde fortid, evt. helt tilbage til mytiske tider, og nutid og fremtid.\nParallellen med og kontrasten til Æneiden I-XII antyder, at Borgerkrigen ikke har skullet slutte med Cæsars sejr, men med hans store modstanders forbilledlige undergang. Og Cæsars virkelige modstander hos Lucan er ikke Pompejus, og det er heller ikke Cæsars morder Brutus; nej, Cæsars virkelige, dvs. åndelige og ideologiske, modpol er Cato fra Utica, Brutus’ onkel. For Lucan er det store indsnit derfor ikke mordet på Cæsar i 44, og det er heller ikke Brutus’ selvmord efter nederlaget ved Filippi i 42. Disse begivenheder gik konceptet for hans værk efter alt at dømme ikke frem til.\nCato, det gudlignende menneske\nCato Uticensis (el. Cato fra Utica/Cato d. yngre) var en romersk politiker (95-46 f.v.t.), der indædt kæmpede for at bevare republikken som styreform. Han blev anset som den, der bedst levede op til de gamle romerske dyder, og han fulgte desuden den stoiske filosofi. Bronzebuste af Cato fra d. 1. årh. e.v.t. © Scanpix/Dea/G Dagli Orti\nEt nøgleudsagn vedrørende den virkelige mod-Cæsar ligger i et heksameter som dette, hvor guderne og Cato modstilles (1.128):\nvictrix causa deis placuit, sed victa Catoni, ”den vindende sag behagede guderne, men den overvundne sag behagede Cato.”\nCato Uticensis taler med større vægt end selve historiens – af guderne jo godkendte – gang. Det gør Cato, fordi dyden, den ædle intention, altid har renere ret end resultatet, eventus, the outcome. Dette er stoisk idealisme i renkultur, det er den diametralt modsatte holdning af den, der består i at bedømme sagerne ”efter udfaldet”, ex eventu, som vi gør, når vi siger, at udviklingen gav den og den ret, og at vi lige så godt kan lade være med ”at stritte mod udviklingen”. Den slags er principløshed og fejhed for en stoiker at se.\nLucans vurdering af Cato svarer til Senecas, hos hvem Cato nævnes i samme åndedrag som godhedsatleten, den guddommeliggjorte Hercules; således fx i Senecas herligt bastante værk Om Den Vises Standhaftighed (2.1).\nVi genkalder os også Sallusts modstilling, i Catilinas Sammensværgelse, af Cato og Cæsar, og alt hvad der ligger i den. Men der en væsentlig forskel mellem Sallust og Lukan, for nok var både Cato og Cæsar døde, da Sallust skrev Catilina, men han kunne umuligt vide, hvilket totalitært regime der, under navn af principat, ville blive enden på borgerkrigene. Det vidste Lucan, og resultatet blev et patriotisk idedigt in tyrannos, hvor digterens brændende stemme overalt er hørbar (se fx 9.593-604) – et digt, som til alle tider kan styrke og opbygge ofre for undertrykkelse.\nEposset opbygget i fire blokke\nBorgerkrigen er antagelig tænkt i blokke på fire: Ligesom 4. sang slutter med cæsarianeren Curios død, og 8. sang med mordet på Pompejus på flugt efter Fársalos, har 12. sang da formentlig skullet kulminere i Catos selvmord i Útica i Afrika, efter nederlaget ved Thapsus (46 f.v.t.).\nNaturligvis kan Borgerkrigen kaldes et historisk epos; men Lucan ligner historikere som Sallust og Livius derved, at det ikke så meget er begivenhederne i sig selv som deres tydning, deres dybere mening, der har interesse; og denne indstilling får øget, ja, egentlig ny betydning af den kendsgerning, at Lucan er stoiker og altså idealist. Man har kaldt Lucan ”en stoiker, der har mistet troen”, men hvis digtet kunne slutte med Catos død, ville den hele frise af rædsler, stoisk betragtet, kunne fremtræde som meningsfuld.\nCato begik selvmord i 46 f.v.t., da han måtte erkende, at Cæsar nu havde vundet borgerkrigen, og at republikken var faldet. Det kunne han ikke leve med. © Scanpix\nDet kan siges fyndigt med J.L. Heiberg i ”Protestantismen i Naturen” (1841): ”Imod det Ydre ruster sig det Indre.” Heibergs digt – bl.a. den strofe, der begynder ”Den Gud, du søger, er din egen Gud” – kan i det hele taget med udbytte sammenlignes med Catos credo; men hos Heiberg er naturen ikke længere guds dragt, derfor taler digtet om protestantismen i naturen, ikke om stoicismen.\nJeg tror ikke, man skal opfatte Catos ord og optræden i stykket fra 9. sang som et oprør mod gudernes vilje; og jeg mener, det er en misforståelse, at han skulle nægte at lytte til guderne i den formening, at han ”har nok i” sin egen samvittighed. Dette er ikke stoiske, men kristne og efterkristne modstillinger.\nHeller ikke kernestykket om sejrens virkning på sejrherren, 7.728-824, tyder på, at digteren er en stoiker, der har mistet troen.\nLucan og Shakespeare-tiden\nHvoraf kommer det mon, at Christopher Marlowe (1564-1593), Shakespeares samtidige, påtog sig at oversætte første sang af Farsalia, at denne gengivelse hurtigt blev efterfulgt af komplette engelske oversættelser ved andre, at Lucan er så overordentlig flittigt brugt i Shakespeares og hans samtidiges blodige dramaer, ikke blot dem om Rom, men også i de fædrelandshistoriske, at han var så populær under de følgende årtiers religionskrige frem til 1648, og at han fandt fornyet forståelse hos mennesker, der netop var nået igennem Anden Verdenskrig?\nMan kan forklare det med, at Lucans epos, ved sin fusion af patos og paradoksi, opviser, hvad vi kalder manieristiske eller barokke træk, og at mange af disse træk også kendetegner den poetiske modernisme og det absurde teater . Lukans værk blev altså populært, når det fandt ligestillede og ligesindede. Når klassicismer bryder sammen, og den gode smag får afsmag ved sig selv, får kunstnerne øre for den tidlige kejsertids dissonante sammenbrudspoesi.\nKritikken i Satyricon af det moderne epos\nRomersk Manierisme/Romersk Barok\nLucans indflydelse i oldtid, middelalder, renæssance, barok og senere


Anmeldelse: Turen tilbage til 'The Twilight Zone' er skræmmende – på den gode måde - VI ELSKER SERIER\nFoto: “Nightmare at 30,000 Feet” / Adam Scott som Justin Sanderson / THE TWILIGHT ZONE / Robert Falconer/CBS © 2018 CBS Interactive. All Rights Reserved.\nThe Twilight Zone på Paramount+ er en velfungerende opdatering af et gammelt horrorhit.\n”Du rejser gennem en anden dimension. En dimension, ikke kun af syn, men af lyd. Det er mellemtingen mellem lys og skygge. Mellem videnskab og overtro. Og det ligger mellem frygtens dyb og toppen af vores viden.\nDu rejser nu gennem en dimension af fantasi. Du har lige krydset grænsen til ”The Twilight Zone.”\nI 1959 tonede The Twilight Zone frem på amerikanske TV-skærme for første gang, og serien er siden blevet legendarisk blandt sci-fi- og horror fans, og nu kommer den moderniserede udgave til de danske streamingtjenester.\nPræmissen er enkel.\nHvert enkelt afsnit er sin egen lille horror-historie, der sjældent beror på jumpscares eller den slags scener, der skabte en hel subgenre af gys, som film som Saw og Se7en har populariseret.\nThe Twilight Zones tilgang har valgt en anden og mere subtil tilgang. Som regel er der tale om en kombination af det menneskelige potentiale for at skabe gys for sig selv eller vores medmennesker og en håndsrækning fra det overnaturlige.\nGennem hvert afsnit bliver hovedpersonerne mere og mere surret ind i deres egen private gyserhistorie, og udfaldet er ikke altid positivt.\nFormelen blev et hit, og flere afsnit af The Twilight Zone har lagt kimen til flere større Hollywood-succesfilm.\nThe Sixth Sense har ”lånt” plottet fra et afsnit fra 1960, og M. Night Shyamalans The Village har lånt store dele af plottet fra et afsnit, der kom året efter i 1961.\nStørst af alle er nok det afsnit fra seriens anden omgang, der varede fra ’85 til ’89, der mindre end ti år senere inspirerede The Truman Show.\nKunsten er jo så at ramme en tone, hvor der er plads til at opdatere ingredienserne, uden at serien taber den velkendte smag.\nSerien har fået et behørigt løft til en mere nutidig verden. Både i det rent visuelle og i de forskellige elementer, der lægger basis for den subtile horror, som serien er blevet kendt for.\nFoto: “Not All Men” / Taissa Farmiga som Annie; Rhea Seehorn som Martha / THE TWILIGHT ZONE / Robert Falconer/CBS © 2018 CBS Interactive. All Rights Reserved.\nDer er masser af nik til den gamle serie, og enkelte afsnit kan virke, som om de har taget samme præmis som i de tidligere sæsoner og skrevet den om anno 2019.\nDet er fjerde omgang af serien, og som det altid gør sig gældende for antologi-serier som The Twilight Zone, Black Mirror og lignende, er der nogle afsnit, der rammer plet, mens andre ryger lige forbi målet.\nDet betyder ikke, at der ikke er noget at komme efter. Serien er velskrevet, og der er nok gode kræfter i de forskellige afsnit til, at man får en god oplevelse.\nMen frygt er individuel, og hvor nogen er bange for at flyve, er andre bange for at blive begravet levende, mens andre igen er bange for sygdom, terror eller noget helt femte. Derfor virker nogle afsnit bare stærkere end andre.\nJordan Peele er den eneste fællesnævner på rollelisten, og selvom man kun har kendt ham fra primært morsomme ting – og så lige Fargo – så er han et solidt valg med en stemme, der både rummer den meget stoiske to, som den originale voiceover af Rodman Edward Serling besad, og som er blevet et varemærke for serien.\nDerudover er rollelisten spækket med navne, som de fleste kan genkende.\nDe uundgåelige kendte ansigter\nMorena Baccarin, der spiller Vanessa i Deadpool-filmene, Steven Yeun fra The Walking Dead, Topher Grace fra That 70’s show og Joel McHale fra Community er blandt de mange, der skal trækkes gennem The Twilight Zone-horrorshowet, og det er lige så meget en forbandelse, som det virker.\nFordi vi igen har forskellige opfattelser af de forskellige skuespillere.\nKumail Nanjiani (Silicon Valley, Portlandia) er hovedpersonen i det første afsnit, hvor han spiller en komiker, der får muligheden for at nå sin drøm om at bryde igennem, men alt har som bekendt en pris.\nMens jeg sad og så afsnittet, irriterede det mig, at min hjerne lige for en stund havde besluttet sig for at glemme, hvor jeg havde set ham før. Og først nogle minutter inde i afsnittet gik det op for mig.\nDet er en lille detalje, men man kan risikere at rende ind i nogen, som man har det svært med.\nSå hvordan skal man kunne give stjerner til en serie, der går fra at være det vildeste, mest scary shit nogensinde, til at være bare nogenlunde interessant.\nSkal man give en gennemsnitskarakter? Det kan vi da godt sige.\nDen får fire stjerner. Jeg har ikke set alle afsnittene, men det har jeg tænkt mig, fordi den er god nok til at holde mig fanget, og når den er bedst, er den bedre end fire.\nOg når den er sløj, er den ikke sådan rigtigt sløj.\nLÆS OGSÅ: Ny serie med Paul Mescal fra ’Normale mennesker’ får premiere på C More\nLÆS OGSÅ: Successerien ’Killing Eve’ nærmer sig sin afslutning


Cooking Casual: maj 2013\nSidste dag i måneden hvor jeg skal lave mad = lav budget = pasta. For en gangs skyld gik et regnestykke op for mig :-D Hvorfor skulle man ikke kunne få noget lækkert selvom der ikke er så frygteligt mange penge tilbage? Nej vel? LÆS MED!\nIndsendt af Malene H kl. 20.43\nEtiketter: aftensmad, kødboller, pasta, tomatsovs\nSå blev det suppetid igen. Det passer jo meget fint med det regnvejr som vi har fået i dag. Det smager dejligt, er nemt at lave og så er det oven i købet billigt! Så hvorfor egentlig ikke lave tomatsuppe? Det er jo alt hvad man har brug for, her allersidst på måneden :-D\nIndsendt af Malene H kl. 20.56\nEtiketter: aftensmad, rabarber, tomatsuppe\nEftermiddag tilbragt i selskab med naturen, en hund og bunke køer - og så ugens madplan\nI dag er der intet mad...... Kun en lang billedserie af den dejlige natur i midt- og vestjylland :-) Blev helt vild efter at komme ud efter jeg i dag så programmet "Fedt, fup og flæskesteg". Pludselig længtes jeg efter at se dyrevelfærd! :-D Så jeg kørte hjem til de gamle der bor i en lille landsby, og så var det ellers ud og trave med mit kamera og min hund! (Nå ja, og så fik jeg da også lige chancen for at få skiftet til sommerdæk på bilen - man er ikke altid lige hurtig til at få tingene gjort! :-D) Ugens madplan følger også med i dette indlæg!\nIndsendt af Malene H kl. 20.08\nEtiketter: bob, hverdagsting, madplan, velfærd\nNogle gange er alt hvad du behøver bare.... en rugbrødsmad! Selvom jeg ikke vidste det i dag, så blev jeg positivt overrasket over hvor lækkert og nemt det var at få rugbrød til aftensmad. Sådan er det hver eneste gang vi skal have rugbrød - og (næsten) hver gang bliver jeg lige overrasket :-D\nIndsendt af Malene H kl. 19.54\nLækker, lækker pasta penne-ret! Fik lyst til at lave det selv efter Karina og jeg i sidste uge tog på dronningen, og hun bestilte en ret der ligner denne. Jeg ved godt, at jeg for lidt siden skrev, at jeg ville forsøge at lave lidt sundere mad - men jeg kan simpelthen ikke blive inspireret til at finde noget der fanger mig. Foodgawker må være vejen frem :-D OG JA, jeg har glemt at smide en madplan op! Jeg laver en lille skitse i dag :-)\nIndsendt af Malene H kl. 20.37\nEtiketter: aftensmad, impulskøb, madplan, vokseværk\nNachos! Hvorfor..... I ALVERDEN! er det, at jeg spiser sådan noget junk, når jeg lige har brugt så lang tid på at træne cardio i fitness? Ja jeg aner det virkelig heller ikke. Sikke et spild af hårdt arbejde :-( Men lad os ikke græde over spildt mælk og i stedet være glade over hvor lækre nachos er :-)\nDerfor..... BILLEDSERIE :-D\nIndsendt af Malene H kl. 21.19\nDurumruller ligesom nede på den lokale pizza 2000 :-D Eller nej.... Det ved jeg faktisk ikke. Jeg fandt bare en fantastisk opskrift på fladbrød og så blev det altså til en lille rulle. Desuden ved jeg heller ikke hvad der skete for sammensætningen mellem tyrkiske brød, græsk tzatziki og mexikanske/amerikanske majskolber! Men det smagte jo godt, så hvad søren!\nIndsendt af Malene H kl. 20.44\nEtiketter: aftensmad, diverse, kebab\nEt hurtigt lille bitte indlæg kommer her til jer. Nu hvor solen og varmen er kommet, betyder det også for mange i det danske land, at grillen skal hives frem! Jeg elsker en sød, stærk, salt og en anelse røget smag til mit kød. Egentlig lidt en blanding af alt det gode du har i dit køkken. Så her får du opskriften på den marinade jeg hurtigt lige biksede sammen i fredags :-) Det bliver skrevet meget i ca. tal, fordi jeg bare plejer at skvatte en masse ned i skålen.. Men prøv jer frem (SMAG på den) - det plejer at virke allerbedst ;-)\nMarinade (brugt til koteletter - men kan helt sikkert også bruges til meget andet kød) til ca. 7 stk. kød\nCa . 1 dl karryketchup\nCa. 1 dl bbq-sovs\nCa. 3 spsk soya\nCa ½-1 dl brun farin\n1-2 spsk mexico krydderimix\n4-5 fede hvidløg hakket fint\nAlt bikses sammen, kødet plumpes i og stilles til hvile i nogle timer. Gerne natten over! :-)\nIndsendt af Malene H kl. 18.43\nEtiketter: diverse, marinade\nMadplanen er gået lidt i kludder... Jeg har helt glemt at skrive på, at jeg onsdag skulle til fødselsdag ved Marianne, så der er blevet skubbet lidt til hvad der oprindeligt var planen. I dag får I opskriften på en lækker (men nok ikke sund.....) kartoffelsalat som er super nem at lave :-)\nEtiketter: aftensmad, diverse, kartoffelsalat, pølser\nIndsendt af Malene H kl. 21.16\nJeg er syg! Og GUD hvor er jeg træt af det. Har hele dagen lagt på langs i min seng. Jeg har dog hygget mig med "Babe - den kække gris" og "Magic Mike" og så kom Casper tidligt hjem og passede på mig! Han er så sød :-D\nIndsendt af Malene H kl. 19.04\nFlotte blomster, madplan og ingen dårlige undskyldninger!\nHEJ! Ja, jeg lever altså stadig (selvom man ikke skulle tro det lige nu). Jeg ved ikke lige hvad der er sket - denne her gang er der ingen bad excuses - jeg har simpelthen bare ikke fået taget mig sammen til at skrive på bloggen. Jeg beklager! Vil prøve at gøre det godt igen :-D\nIndsendt af Malene H kl. 19.50\nEtiketter: eksamen, hverdagsting, madplan, vokseværk\nOg endda en sund version af den! Casper var i æ køkken i dag (for en gangs skyld lige) og resultatet blev så lækkert :-) Så elsker du spaghetti, men mangler en lidt sundere version af den - så kig med her! Du vil IKKE blive skuffet!\nEtiketter: aftensmad, spaghetti bolognese\nIndsendt af Malene H kl. 22.07\nDet her er overhovedet ingen overdrivelse - det her ér verdens bedste cookies! Sprøde, seje, søde, lækre og fyldt med chokolade og nødder! Altså - the best you can get! <3\nIndsendt af Malene H kl. 20.19\nEtiketter: bagbærk, chokolade, lækkerier, valnødder\nHvabehar! Hvis en burger ikke er fredagsmad ja så ved jeg da heller ikke hvad er. (Jo, måske søndagsmad fordi man har tømmes!) Jeg har i dag været igang med at kreere burgerboller helt selv, været i æg-dilemma og på trods af mit forrige indlæg, manglet overskud :-D\nIndsendt af Malene H kl. 19.29\nEtiketter: aftensmad, burger\nJa nu er der da sket noget som jeg slet ikke havde ventet - DER ER LIV I POTTEN! På brugervejledningen stod der, at man først så spirrerne efter 2-3 uger - men efter 4 lange dage, så er der simpelthen dukket 2 små grønne spirrevipper op :-D Og jeg vil tro at det er basilikummen (så nu kan jeg også finde ud af hvordan jeg har vendt potteplanten :-p)\nDer har simpelthen også være sådan en dejlig sol og varme de sidste par dage, så på trods af at jeg slet ikke har vandet planten, så må folien jo også have gjort sit :-)\nJeg nyder godt af solen - det er virkelig fantastisk at den er kommet. Det hjælper så meget på humøret og overskuddet, og det synes jeg virkelig man har manglet! Casper er tilgengæld blevet ramt af en ordentlig omgang "man-flu" (influenza af værste skuffe, fordi det er en mand der er ramt), så hans overskud er ikke på toppen for tiden... Stakkels pus :-D Håber I har det bedre end ham, og (som mig) også kan mærke en forbedring i velværet :-) Apropos overskud - jeg skal til at bage burgerboller til i aften, så kan I nu have en fortsat god dag :-*\nIndsendt af Malene H kl. 14.06\nEtiketter: grønne sager, hverdagsting, liv, vokseværk


Så er den igen gal: Sprayer graffiti på både facader og parkerede biler | 112 | frdb.dk\nSå er den igen gal: Sprayer graffiti på både facader og parkerede biler\nKaltoft El havde selv held til at fjerne graffitien med knofedt og vådservietter. Firmaet har da heller ikke meldt sagen til politiet, fortæller Hanne Kaltoft. Privatfoto\nBiler og facader i Vejles midtby bliver i disse dage bemalet med underlige udtryk som "KDS", "KMGE" og "NSH".\nVejle: Det har i denne uge skabt stor irritation blandt rigtig mange borgere i Vejle, at graffiti-malere flere steder på bygningernes facader og ikke mindst på parkerede biler har efterladt deres såkaldte tags.\nUnderlige bogstavsammensætninger som "KDS", "KMGE" og "NSH" er blevet påtegnet døre, vinduer, mure og biler, og nu står mange borgere tilbage med rengøringsopgaven for det svineri, som andre har forårsaget.\nDet gælder blandt andet Kaltoft El, som onsdag morgen kunne konstatere, at én af deres biler, der holdt parkeret i midtbyen, var blevet udsat for hærværket.\n- Det er rigtig træls, sagt på godt jysk, siger Hanne Kaltoft.\n- Heldigvis kunne vi tage det af med nogle renseservietter og knofedt. Men det er da ikke noget, vi synes er særlig sjovt.\nHanne Kaltoft slog et billede op af firmaets varebil på Facebook i gruppen "Det sker i Vejle", efter at Sanne Gelbjeg fra Karinas Blomster havde lavet et opslag med billeder af sin varebil. Den var blevet overmalet med graffiti natten til onsdag. Som kommentar til billederne skrev Sanne Gelbjerg: "Jeg håber at der er nogle forældre, der tager en alvorlig snak med deres unge mennesker."\nDe skal findes og stoppes, og det kan vi i den grad hjælpe politiet med. De opfordrer os alle til at anmelde graffitihærværket lige så snart og hver gang, vi oplever det.\nMarianne Jeppesen, citychef, i henvendelse til Vejles butiksliv\nOpslaget har fået adskillige kommentarer fra folk, der har set lignende graffiti på biler på Vestbanevej, samt døre og facader i gågaden, i Odinsgade, Tønnesgade og Ågade.\nOg hos City Vejle har citychef Marianne Jeppesen opfordret til, at foreningens medlemmer tager affære:\n"De skal findes og stoppes, og det kan vi i den grad hjælpe politiet med. Vi har talt med Vejle Politi, der opfordrer os alle til at anmelde graffitihærværket lige så snart og hver gang, vi oplever det, "skriver Marianne Jeppesen til medlemmerne.\nSamtidig beder hun dem om at fjerne graffitien så hurtigt som muligt.\n"De, der laver hærværket, finder glæde i at udstille deres tags, så væk med det."\nPolitiet er meget opmærksomt\nKaltoft El har ikke meldt hærværket til poltiet, men det er der flere andre, der har gjort, bekræfter politikommissær Mads Højen fra Patruljecenter Midt.\n- Vi har modtaget nogle anmeldelser omkring graffiti, så vi er meget opmærksomme på det og er i gang med efterforskningen, siger politikommissæren.\nFordi der er tale om en igangværende efterforskning, ønsker han ikke udtale sig yderligere.\nDerfor vil han heller ikke be- eller afkræfte udtalelsen fra Vejle Kommunes SSP-leder, Helle Brynaa, som til P4 Trekanten har udtalt, at der er tale om en gruppe af cirka fem unge mænd, som står bag graffitien.


En dukkes fortælling: Who watches the Watchmen?\nIndsendt af Erna kl. 13:50\nEr enig i Nite Owls dragt nok er blevet lidt for smooth - ikke mindst brillerne kunne godt bruge at være lidt mere klodsede.\nMen bestemt en storartet filmatisering!\nSad i øvrigt og var lidt nervøs, for var i biffen med en af mine gamle venner, som ikke kender min superhelte identitet - og to pladser væk sad én jeg kender fra Amigo, som dog ikke lagde mærke til mig i min hemmelige, civile identitet - kunne ellers virkelig være et godt tidspunkt at blive spottet - LOL.\nJeg har altid set Nite Owl som lidt mere klodset, også som superhelt. Selvom analyserne fortæller, at hans dragt gør ham potent.\nFilmen er superfed - jeg måler det især ud fra, hvis jeg kan sidde stille i tre timer, og følge med, uden at skulle ud at tisse, købe mere slik og tusind andre ting undervejs, må den være god ;)\nGodt du ikke blev spottet. Vi skal jo ikke have, at du bliver opdaget.\nHar hørt, at det kan dræbe en superhelt ;)


05/02/2022 KL. 19:00\nFlere kvinder søger mod det grå sædmarked pga. striks lovgivning, lyder det fra tre store sædbanker, der vil have ændret reglerne, så det igen bliver tilladt at sende donorsæd direkte til kvinder, der vil inseminere derhjemme. Der er opbakning til forslaget fra flere sider.\nDet skal være muligt for kvinder at få tilsendt screenet donorsæd direkte fra sædbanken, så de selv kan foretage en insemination hjemme i soveværelset, uden at de skal tilknyttes en fertilitetsklinik.\nSådan lyder det fra tre af landets sædbanker, Cryos International, European Spermbank og SellmerDiers, som konstaterer, at der\nStyrelsen for Patientsikkerhed Sundhedsministeriet Fertilitet